APSTIPRINĀTS

ar Salaspils novada pašvaldības

pirmsskolas izglītības iestādes

“Daugaviņa” vadītājas

I. Ģēģeres rīkojumu Nr \_\_\_\_\_

/\_\_\_\_\_\_\_\_\_\_\_\_\_\_/

Salaspils novada pašvaldības pirmsskolas izglītības iestādes “Daugaviņa”

Reģ.nr 90001262742

Zvejnieku iela 10, Saulkalne, Salaspils novads, LV-2117, tālrunis 67948030, 26437044

**Kārtība, kādā izglītības iestādē uzturas izglītojamo vecāku un citas personas ārkārtējā situācijā saistībā ar COVI-19**

Salaspils pagastā, Salaspils novadā

Pamatojoties uz Ministru kabineta 2020..gada 12. marta rīkojumu Nr.103 „Par ārkārtējās situācijas izsludināšanu” un 2020. gada 31. marta grozījumiem

**1. Vispārīgie jautājumi**

1. Kārtība nosaka Salaspils pirmsskolas izglītības iestādes “Daugaviņa” (turpmāk – Iestāde) izglītojamo vecāku, aizbildņu, citu pilnvaroto personu (turpmāk – vecāki) un nepiederošu personu uzturēšanās kārtību Iestādē (turpmāk – kārtība) valsts teritorijā izsludinātās ārkārtējās situācijas laikā saistībā ar “COVID-19”.
2. Kārtības mērķis ir mazināt infekcijas slimības “COVID-19” izplatīšanās iespēju Iestādē.
3. Iestāde pārtrauc apmeklētāju uzņemšanu klātienē. Jautājumu gadījumā sazināties elektroniski: e-pasts piidaugavina@gmail.com Iestādes mājas lapa [www.daugavina.lv](http://www.daugavina.lv)vai telefoniski tālr. 67948030.

**2. Vecāku rīcība**

1. Uz iestādi bērnu pavada tikai viens no vecākiem;
2. Izmanto tikai iestādes galveno ieeju vai jaunākā vecuma grupas izmanto savas grupas ieejas;
3. Ienākot iestādes iekštelpās obligāti ir jāvelk sejas maska.
4. Sekot, lai tiktu ievērota 2 m distance starp izglītojamo vecākiem un citām personām;
5. Grupu ģērbtuvēs atļauts uzturēties ne vairāk kā četru izglītojamo vecākiem;
6. Atbilstoši bērna prasmēm, bērns pārģērbjas pats, vai viņam palīdz darbinieks;
7. Aizliegts vecākiem un citām bērnu pavadošām personām ienākt un uzturēties iestādes telpās, gaiteņos, rotaļlaukumos;
8. Ja bērni ir laukumā, darbinieks nodod bērnu vecākam ārā.
9. Aizliegts, bez vajadzības, pārvietoties pa citām iestādes telpām, gaiteņiem.
10. Pēc izglītojamā izņemšanas, vecākam jāatstāj Iestādes teritorija, nedrīkst uzturēties bērnu laukumiņos un lietot rotaļu konstrukcijas.

**3. Rīcība izglītības iestādē**

1. Ievērot vizuālas distancēšanās norādes, piemēram, līnijas uz zemes.
2. Plānot bērnu grupu darbu tā, lai nenotiktu kontaktēšanās/ maiņa ar citu grupu bērniem un citām audzinātājām.
3. Izvērtē iespēju dažādu pasākumu rīkošanu veikt pa vienai grupai, piemēram, pasākumus, leļļu teātrus.
4. Nerīkot pasākumus, kas nav tieši saistīti ar bērnu pieskatīšanu un izglītošanu.
5. Pulciņus, ansambļus vai nodarbības ar pieaicinātiem skolotājiem vai pulciņu vadītājiem organizē vienas grupas bērniem.
6. Nodrošināt, ka visi pasākumi notiek katrai Iestādes bērnu grupai atsevišķi.
7. Nav pieļaujama citu, ar Iestādi nesaistītu personu klātbūtne Iestādes telpās.
8. Bērnu guldināšanā ievēro principu – „galva pret kājām”.
9. Divstāvu gultas ir norobežotas ar koka durvīm, bērnu guldināšana var tikt izvietota galva pret kājām”
10. Bērnu dienas režīmu organizēt tā, lai dotu priekšroku pasākumiem, kur iespējams distancēties un pasākumiem ārpus telpām.
11. Ēdināšanu organizēt katrai bērnu grupai atsevišķi grupas telpā.
12. **Attālinātā mācību darba organizēšana**

**Organizējot mācības daļēji vai pilnībā attālināti,** ***skolotāji*:**

* Pirmsskolā plāno specifiski attālinātām mācībām pielāgotu saturu, samazinot patstāvīgi apgūstamā mācību satura apjomu (tai skaitā individuāli veicamus uzdevumus) un izvirzot kompleksus sasniedzamos rezultātus. Veido un savlaicīgi iepazīstina bērnu vecākus (vai likumiskos pārstāvjus) ar mācību plānu vismaz nedēļai;
* Izveido regulāras saziņas iespējas ar vecākiem – kā skolotājs nodos ziņu un kā vecāki informēs skolotāju par bērna mācībām: e-pasts, Whats App grupa, telefons\
* Sagatavo ieteikumus vecākiem, kā organizēt telpu un laiku mācībām mājās.
* Sagatavo nedēļas plānu ar ieteicamiem uzdevumiem/rotaļdarbībām, kopīgas darbošanās iespējām, kurus bērni kopā ar vecākiem var pildīt tad, kad viņiem ir laiks.
* Sagatavo nepieciešamo materiālu sarakstu no jau mājās esošajiem, saites uz video, attēliem, receptēm u. tml.
* Saziņā ar vecākiem (vai likumiskajiem pārstāvjiem) ievēro drošas datu pārraides, glabāšanas un publiskošanas principus: izvērtē patstāvīgo darbu uzdošanas mērķi un lietderību, kuru izpildē un sasniedzamo rezultātu demonstrēšanā nepieciešams fotografēt vai filmēt;
* Glabā saņemtos darbus droši un tikai tik ilgi, lai pārliecinātos par bērna sniegumu un sniegtu atgriezenisko saiti;
* Sadarbojas ar audzēkņa vecākiem vai likumiskajiem pārstāvjiem.

**Mācoties daļēji vai pilnībā attālināti, *vecāki*:**

* Atbildīgi organizē bērna mācīšanās procesu, ievērojot veselīgu dienas režīmu un mācīšanās rutīnu, plāno laiku atpūtai;
* Iesaistās saziņā ar grupas skolotājām, regulāri informē skolotāju par mācīšanās procesu, bērna sniegumiem un bērna mācīšanās vajadzībām;

**5. Ja ir aizdomas par bērna akūtu infekcijas saslimšanu izglītības iestādē**

1. Ja bērnam, atrodoties Iestādē, parādās akūtas elpceļu infekcijas slimības pazīmes (drudzis, klepus, elpas trūkums), Iestāde:
2. Medmāsa izvērtē situāciju;
3. Par saslimšanas gadījumu medmāsa ziņo iestādes vadītājai;

* izolē bērnu atsevišķā telpā, kurā nodrošina tā paša pieaugušā, kas kontaktējās ar bērnu pirms tam, klātbūtni;
* medmāsa mutiski/telefoniski informē bērna vecākus par bērna saslimšanu un nepieciešamību griezties pie ģimenes ārsta;
* bērna vecāki pēc medmāsas paziņojuma 1 stundas laikā izņem bērnu no iestādes un griežas pie ģimenes ārsta;
* bērns tiks ārstēts atbilstoši veselības stāvoklim un atgriezīsies Iestādē saskaņā ar ārstējošā ārsta norādījumiem. Grupas pirmsskolas skolotāja informē iestādes medmāsu;

1. Saslimšanas gadījums tiek dokumentēts ambulatorajā žurnālā;
2. Bez vecāku piekrišanas nevienas zāles bērnam nedrīkst dot;
3. Ja iestādē ir divas vai vairāk personas ar infekcijas slimības pazīmēm, telefoniski tiek informēts SPKC (slimību profilakses un kontroles centrs).
4. Ja saslimšana tiek apstiprināta, medmāsa kontrolē, lai tiktu veikti visi nepieciešamie profilaktiskie un pretepidēmiskie pasākumi izglītības iestādē;
5. Pēc slimošanas bērnu pieņem izglītības iestādē tikai ar ģimenes ārsta izsniegtu izziņu.

**Darbinieku atbildība, sliktas pašsajūtas gadījumā:**

1. Ja izglītības iestādes darbinieks konstatē, ka viņa veselības stāvoklis atbilst Ministru kabineta noteikumos “Par darbiem, kas saistīti ar iespējamu risku citu cilvēku veselībai un kuros nodarbinātās personas tiek pakļautas obligātajām veselības pārbaudēm” minētajām slimību pazīmēm, viņš nekavējoties ziņo darba devējam un vēršas pie ģimenes ārsta, pārtraucot pildīt savus darba pienākumus izglītības iestādē.
2. Ja bērnam, atrodoties iestādē, parādās kāda no šo noteikumu 2.1. punktā norādītajām slimības pazīmēm, pirmsskolas skolotājs informē medmāsu. Medmāsa nekavējoties sazinās ar bērna vecākiem (aizbildni), lai risinātu jautājumu par bērna nošķiršanu no pārējiem bērniem. Nepieciešamības gadījumā izsauc ātro medicīnisko palīdzību.

**6. Profilaktiskie pasākumi iestādē**

1. Izglītības iestādē veic šādus profilaktiskos pasākumus, lai mazinātu infekcijas slimību izplatīšanos:

* Māca bērniem labas higiēnas pamatprincipus;
* Darbinieki kārtīgi nomazgā rokas un uzrauga (un palīdz) to izdarīt bērniem;
* Kārtīgi noslauka rokas, roku slaucīšanai bērniem izmanto individuāli marķētus dvieļus vai vienreizējās lietošanas papīra dvieļus, kurus izmet atkritumu tvertnē;
* Ievēro normatīvajos aktos noteikto kārtību telpu vēdināšanā un mitrajā uzkopšanā.

1. *Darbinieki mazgā rokas šādos gadījumos:* pēc ierašanās darbā, ikreiz, kad tās ir redzami netīras, pēc tualetes apmeklējuma, pirms ēdiena gatavošanas, pasniegšanas vai ēšanas, pēc pieskāršanās jebkurām virsmām, kas varētu būt netīras, pēc šķaudīšanas vai deguna šņaukšanas, pēc netīra apģērba aizskaršanas, pēc atkritumu savākšanas, pēc jebkādu ķermeņa šķidrumu savākšanas, pirms un pēc autiņbiksīšu nomaiņas, pēc individuālo aizsardzības līdzekļu novilkšanas, darbadienas beigās, jebkurā brīdī dienas laikā, kad darbinieks to uzskata par nepieciešamu.
2. *Bērns mazgā rokas:* pēc ierašanās iestādē, ikreiz, kad tās ir redzami netīras, pēc tualetes apmeklējuma, pirms ēšanas, pēc pieskāršanās jebkurām virsmām, kas varētu būt netīras, pēc šķaudīšanas, klepošanas un deguna šņaukšanas. Ja lieto salveti, to uzreiz pēc lietošanas izmet atkritumu tvertnē un nomazgā rokas, pēc rotaļāšanās, kuras laikā var nosmērēties, pēc netīra apģērba aizskaršanas, citos gadījumos, kad atbildīgais darbinieks uzskata to par nepieciešamu bērna veselībai.

**7. Tualete, sēdpodi, autiņbiksīšu nomaiņa**

1. Ne retāk kā divas reizes dienā veic tualetes telpu mitro uzkopšanu, klozetpodus, durvju rokturus, ūdens krānus un tualetes poda ūdens pogas dezinficē ne retāk kā divas reizes dienā. Mazus bērnus uzrauga tualetes lietošanas un roku mazgāšanas laikā.
2. Maziem bērniem ir pieejami tualetes podi atbilstošā izmērā.
3. Tualetes telpās nodrošina tualetes papīru.
4. Roku mazgāšanas izlietnes ir bērna augumam piemērotā augstumā.
5. Sēdpodus uzglabā tualetes telpā.
6. Pēc sēdpoda satura izliešanas klozetpodā to izmazgā, dezinficē.
7. Sēdpodus nemazgā roku mazgāšanai paredzētajās izlietnēs.
8. Ieplaisājušus vai bojātus sēdpodus izmet.
9. Bērniem neļauj spēlēties ar rotaļlietām tualetes telpās vai sēdpodu uzglabāšanas vietā.
10. Ja bērnam parādās ādas iekaisums no autiņbiksīšu lietošanas, par to informē vecākus.

**8. Telpu un aprīkojuma uzkopšanas pasākumi**

1. Iestādē ir izstrādāts telpu uzkopšanas un dezinfekcijas plāns, norādot tīrāmās telpas un aprīkojumu, tīrīšanas biežumu, veidus, izmantotos dezinfekcijas līdzekļus.
2. Galvenokārt uzkopšanu izglītības iestāde veic ar mazgāšanas līdzekli saturošu siltu ūdeni, lai notīrītu netīrumus un taukvielas, kas var saturēt mikroorganismus. Atsevišķos gadījumos izmanto dezinfekciju.
3. Lai nodrošinātu iedarbības efektivitāti, dezinficējamās virsmas vispirms kārtīgi notīra. Dezinfekcijas līdzekli izmanto atbilstoši tā lietošanas instrukcijai un paredzētajam mērķim.
4. Grīdas, uz kurām spēlējas un rāpo bērni līdz 2 gadu vecumam, uzkopšanu veic ne retāk kā divas reizes dienā.
5. Mīkstos grīdas segumus un grīdas paklājus regulāri tīra ar putekļsūcēju un mitro uzkopšanu.
6. Bērnu barošanas krēsliņus un citas mēbeles regulāri notīra.
7. Rotaļlietas regulāri kopj speciāliem tīrīšanas līdzekļiem, lai nenodotu infekcijas no viena bērna otram. Mazgājamās rotaļlietas mazgā ne retāk kā reizi nedēļā.
8. Virsmas, kurām regulāri pieskaras, piemēram, tualetes rokturi, durvju rokturi, gaismas slēdži un izlietnes krāni, tīra regulāri, arī dezinficē (īpaši, ja iestādē konstatēta grupveida saslimšana vai, piem., gripas epidēmijas laikā);
9. Gadījumā, ja nākas saskarties ar ķermeņa izdalījumiem (izkārnījumiem, urīnu, vēmekļu masām), asinīm vai izšļakstītiem ķermeņa šķidrumiem, veicot virsmu un telpu uzkopšanu, lieto individuālās aizsardzības līdzekļus, kas ietver vienreizējas lietošanas cimdus un vienreizējas lietošanas priekšautus. Tīrīšanai izmanto vienreizlietojamas lupatiņas, pēc lietošanas tās izmet.
10. Lai izvairītos no baktēriju pārnešanas, katrai telpu grupai, piemēram, rotaļu telpās, tualetēs un virtuvēs izmanto atsevišķu uzkopšanas inventāru. Tas ir marķēts (var izmantot krāsu kodu sistēmu, uzrakstus u.tml.).
11. Detalizēta informācija par telpu tīrīšanu un dezinfekciju pieejama SPKC mājaslapā: https://spkc.gov.lv/lv/tavai-veselibai/aktualitate-par-jauno-koronavi/tirisana-un-dezinfekcija/

**9. Veļa un veļas mazgāšana**

1. Izglītības iestādē nodrošinot bērnu guldināšanu, veic šādas darbības:
2. Katram bērnam piešķir individuālu, tīru gultasveļu. Laika periodā, kad tā netiek lietota, to glabā veļas skapī;
3. Gultasveļu maina ne retāk kā reizi 10 darbdienās;
4. Katram bērnam piešķir tīru dvieli (atsevišķi rokām un kājām) ar individuālu marķējumu. Pieļaujama arī vienreizējās lietošanas dvieļu izmantošana;
5. Sejas un kāju dvieļus mazgā ne retāk kā reizi 10 darbdienās,
6. Tīro veļu glabā tīrā, sausā vietā, atsevišķi no netīrās vai lietotās veļas;
7. Pirms mazgāšanas uzglabā netīro un lietoto veļu atsevišķos maisos.
8. Veļa tiek nodota mazgāšanai firmai, saskaņā ar noslēgto līgumu.
9. **Noslēguma jautājumi**
10. Būt sociāli atbildīgiem valsts ārkārtējās situācijas izsludināto epidemioloģiskās drošības pasākumu ievērošanā.
11. Sekot aktuālai informācijai un ieteikumiem iedzīvotājiem un profesionāļiem saistībā ar jaunā koronovīrusa COVID-19 infekcijas uzliesmojumu SPKC tīmekļvietnes sadaļā - Aktualitātes (www.spkc.gov.lv).
12. Kārtības noteikumi ir spēkā līdz valsts teritorijā izsludinātās ārkārtējās situācijas atcelšanai.
13. Izglītojamo vecākus par šo kārtību informē grupas pedagogi. Kārtība, kādā rīkojas bērna infekcijas slimību gadījumos ir pieejama katrā grupā.

Sagatavoja: vadītājas vietniece izglītības jomā L.Krole